7. Favrskov Forsyning A/S - Årsrapport 2022 og generalforsamling 2023 (Åben)
Tidl. politisk behandling
Forventet sagsgang
ØK, BY
Lovgrundlag
Selskabsloven, Årsregnskabsloven
SAGENS INDHOLD
Byrådet skal i denne sag bemyndige borgmesteren og kommunaldirektøren til at 
repræsentere Favrskov Kommune ved generalforsamlingen for Favrskov Forsyning 
A/S. Samtidig skal Byrådet tage stilling til årsrapport 2022.
Årsrapporten for 2022 forelægges Byrådet forud for afholdelse af den ordinære årlige generalforsamling i 
Favrskov Forsyning A/S.
På generalforsamlingen, der afholdes 31. maj 2023, skal årsrapporten med ledelsesberetningen, 
koncernregnskabet og årsregnskabet for Favrskov Forsyning A/S godkendes.
Bestyrelsen for Favrskov Forsyning A/S har afholdt ordinær generalforsamling i de to datterselskaber 
Favrskov Spildevand A/S og Favrskov Affald A/S 3. maj 2023, idet de to selskaber er 100 % ejet af [adresse] 
Forsyning A/S. 
 
Da Favrskov Kommune er eneaktionær i moderselskabet Favrskov Forsyning A/S, afholdes 
generalforsamlingen med deltagelse af borgmesteren og kommunaldirektøren sammen med selskabets 
bestyrelse, direktør og øvrige ledelse.
Dagsordenen for den ordinære generalforsamling er ifølge vedtægterne:

Valg af dirigent

Bestyrelsens beretning om selskabets virksomhed i det forløbne regnskabsår

Forelæggelse af revideret årsrapport til godkendelse

Beslutning om anvendelse af overskud eller dækning af tab i henhold til den godkendte årsrapport

Valg af revisor

Eventuelt.
VURDERING
Årsregnskabet skal aflægges i henhold til årsregnskabsloven og er revideret og godkendt af 
revisionsfirmaet Olfert Lassen.
Revisionen konkluderer følgende i forbindelse med revisionen af Favrskov Forsyning A/S' årsregnskab:
”Vi har revideret koncernregnskabet og årsregnskabet for Favrskov Forsyning A/S for regnskabsåret 1. 
januar - 31. december 2022, der omfatter resultatopgørelse, balance, egenkapitalopgørelse og noter, 
herunder anvendt regnskabspraksis for såvel koncernen som selskabet, samt pengestrømsopgørelse for 
koncernen. Koncernregnskabet og årsregnskabet udarbejdes efter årsregnskabsloven. 
[adresse]: EMN-2023-01259
Dok-ID: 3543183
Sagsbehandler: mhen
Byråd
30. maj 2023  19:00
Det er vores opfattelse, at koncernregnskabet og årsregnskabet giver et retvisende billede af koncernens 
og selskabets aktiver, passiver og finansielle stilling pr. 31. december 2022 samt af resultatet af koncernens 
og selskabets aktiviteter og koncernens pengestrømme for regnskabsåret 1. januar - 31. december 2022 i 
overensstemmelse med årsregnskabsloven.”
I forhold til generalforsamlingens dagsordenspunkt om anvendelse af overskud eller dækning af tab kan 
det oplyses, at bestyrelsen foreslår, at årets underskud på 5,9 mio. kr. reducerer egenkapitalen i [adresse] 
Forsyning A/S, der herefter udgør 1,67 mia. kr.
I foråret 2020 har Favrskov Forsyning A/S indgået kontrakt med revisionsfirmaet Olfert Lassen for perioden 
2020-21 og den aftale er senere forlænget til 2022. Formelt set skal generalforsamlingen hvert år vælge 
selskabets revisor for det kommende år. Bestyrelsen foreslår, at Ernst & Young vælges som revisor for 
selskabet i 2023.
ØKONOMI
Favrskov Forsyning A/S’ årsresultat for 2022 udviser et underskud på 5,9 mio. kr. efter skat.
I Favrskov Affald A/S har der i 2022 været en samlet overdækning på 5,1 mio. kr. for alle affaldsordningerne. 
Den akkumulerede overdækning for Favrskov Affald A/S udgør derfor ultimo 2022 7,1 mio. kr. Over- eller 
underdækning viser, om virksomheden i forhold til omkostningsniveauet opkræver en for høj eller for lav 
takst, jf. hvile-i-sig-selv-princippet.
Den akkumulerede overdækning i 2022 i Favrskov Affald A/S kan primært henføres til en overdækning på 
genbrugspladsområdet på 7,5 mio. kr. samt en underdækning på dagrenovationsområdet på 0,4 mio. kr.
Resultatet på affaldsområdet skyldes primært to faktorer. Der har dels været en merindtægt på salg af 
genanvendelige materialer fra genbrugspladserne. Herudover er planen for moderniseringen af 
genbrugspladserne udskudt, hvilket skaber en overdækning, der senere skal anvendes til den planlagte 
modernisering af genbrugspladserne.
Overdækningen på 5,1 mio. kr. i 2022 i Favrskov Affald A/S er omfattet af hvile-i-sig-selv-princippet og 
indgår i årsrapporten for Favrskov Forsyning A/S som en gældsforpligtigelse og med et resultat på 0 kr.
Favrskov Spildevand A/S’ årsresultat for 2022 udviser et underskud på 5,9 mio. kr. Underskuddet er en 
kombination af lavere omsætning end forventet samt større driftsudgifter end forventet.
Favrskov Spildevand A/S er underlagt en økonomisk indtægtsramme, som fastsættes af det nationale 
Forsyningssekretariat. Indtægtsrammen opgøres både årligt og over en toårig periode. Den økonomiske 
indtægtsramme skal sikre, at selskabet ikke opkræver mere ved forbrugerne end nødvendigt for at dække 
selskabets omkostninger. Der er i indtægtsrammen indregnet krav til effektiviseringer i forhold til øvrige 
spildevandsselskabers omkostninger.
Den økonomiske indtægtsramme for Favrskov Spildevand A/S er fastsat til 81,4 mio. kr. i 2022. [adresse] 
Spildevand A/S’ samlede indtægter i 2022 ekskl. tømningsordningen var på 73,3 mio. kr. Dermed er 
rammen overholdt med 8,1 mio. kr.
INDSTILLING
Kommunaldirektøren indstiller til Byrådet:
1.
At borgmesteren og kommunaldirektøren bemyndiges til at repræsentere Favrskov Kommune ved 
den ordinære generalforsamling i Favrskov Forsyning A/S og godkende årsrapporten for 2022 med 
ledelsesberetning, koncernregnskab og årsregnskab.
2.
At der på generalforsamlingen besluttes at anvende underskud i Favrskov Forsyning A/S, som 
foreslået i årsrapporten.
3.
At der på generalforsamlingen træffes beslutning om, at selskaberne anvender revisionsfirmaet 
Olfert Lassen som selskabernes revisor i det kommende år.
BESLUTNING
Økonomiudvalget, 23. maj 2023:
Fraværende: Ingen
Indstilles godkendt.
Byråd, 30. maj 2023: 
Fraværende: Johan Kjær
Godkendt.
Bilag
1.
Årsrapport 2022 Favrskov Forsyning (3546244)
2.
Årsrapport 2022 Favrskov Spildevand (3546573)
3.
Årsrapport 2022 [adresse] (3546574)
